Die Hoërskool Ben Vorster se skyfskietspan het weer gewys waar die teikens se kolskote lê. Hulle is fynskuts, wat hard werk, en het die vrugte daarvan gepluk.
Die afgelope naweek is die Interprovinsiale proewe in Florida, Johannesburg, gehou waar agt Vossieskuts deelgeneem het. Hul kompetisie was oor 'n totaal van 1600 punte geskiet.
Maryke Basson, Johandre le Roux, Mareli Delport, Cleo Kotze, Zander Engelbrecht, Pieter Basson, Liam Meredith en Esté Neuhoff was onder die deelnemers.
Maryke het geseëvier met die die beste telling oor twee 3P-kompetisies en een 10m-staan kompetisie. Sy het 'n briljante telling van 550/600 (92%), op 3P en 351/400 op 10m-staan geskiet.
Zander Engelbrecht en Johandre le Roux het albei 522/600 (87%) met Esté 507 (84%) en Mareli met 503 (84%), in die 3P geskiet. Pieter Basson het 'n persoonlike beste geskiet met 82% en Cleo met 83%. Liam het met 77% geëindig.
Veels geluk aan Maryke Basson en Zack Verster wat na die SA-skole proewe genooi is. Die land se beste skuts word genooi om hul plek los te skiet in dié gesogte span wat Bisley (Engeland) later in die jaar besoek.
Nog 'n eerste vir Limpopo en spesifiek vir Die Hoërskool Ben Vorster is dat die SA-Skole Skietproewe by Hoërskool Ben Vorster aangebied sal word. Dit sal plaasvind op 12 en 13 April met 'n spogdinee waar die span aangekondig sal word.
Die Vossie skyfskietspan in aksie.
Esté Neuhoff, Liam Meredith, Pieter Basson, Cleo Kotze, Zander Engelbrecht, Mareli Delport, Maryke Engelbrecht en Johandré le Roux.
Vossies neem aan SA's deel in die skone Kaap!
Gedurende die vakansie is die SA-Skyfskietkampioenskappe deur Wes-Kaap aangebied. [ Lees meer . . . ]
Maryke bring goud van Engeland huistoe!
Maryke Basson, 'n leerling van Die Hoërskool Ben Vorster, het Woendag teruggekeer van Engeland waar sy in Bisley aan die British Junior International Championships gaan deelneem het. [ Lees meer . . . ]
Vossies skuts doen dit weer!
Die afgelope naweek is die Limpopo Skyfskietkampioenskappe by Die Hoërskool Ben Vorster gehou. Ses skole se spanlede het meegeding vir 21 plekke in die span. [ Lees meer . . . ]
Die Vossie-skuts het hul vernuf weereens gewys by die afgelope naweek se kompetisie wat deur PHS aangebied is. Vier skole het aan die kragmeting deelgeneem. [ Lees meer . . . ]
Op Saterdag, 19 Januarie 2019, was Ben Vorster Skyfskietklub die gasheer vir 'n skyfskietafrigterskursus. Johan Pienaar is 'n afrigter van Gauteng, en het die ISSF-kursus, wat groot byval gevind het, aangebied. [ Lees meer . . . ]
Vossies vol vuur op SA's
Vossies was soos oudergewoonte op hul beste by die Suid-Afrikaanse skyfskiet-kampioenskappe in Newcastle, wat van 29 September tot 5 Oktober, plaasgevind het. [ Lees meer . . . ]